CELEX: E2014P0001
Language: et
Date: 2014-01-10 00:00:00
Title: EFTA järelevalveameti 10. jaanuaril 2014 Islandi vastu algatatud hagi (Kohtuasi E-1/14)

8.5.2014   
            
            
               ET
            
            
               Euroopa Liidu Teataja
            
            
               C 138/30
            
         EFTA järelevalveameti 10. jaanuaril 2014 Islandi vastu algatatud hagi
   (Kohtuasi E-1/14)
   (2014/C 138/07)
   EFTA järelevalveamet, Rue Belliard 35, 1040 Brüssel, Belgia, keda esindavad Xavier Lewis ja Markus Schneider, on algatanud 10. jaanuaril 2014 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et jättes selleks ettenähtud aja jooksul vastu võtmata kõik EMP lepingu XIII lisa punktis 18a viidatud õigusakti (Euroopa Parlamendi ja nõukogu direktiiv 2006/38/EÜ, 17. mai 2006, millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest) (mida on kohandatud EMP lepingu protokolliga nr 1) kohaldamiseks vajalikud meetmed ja/või jättes järelevalveameti asjakohaselt teavitamata, ei ole Islandi Vabariik täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2.
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hagi käsitleb Islandi Vabariigi poolt järgmise akti 20. aprilliks 2013 täitmata jätmist: EFTA järelevalveameti 20. veebruari 2013. aasta põhjendatud arvamus Euroopa Parlamendi ja nõukogu 17. mai 2006. aasta direktiivi 2006/38/EÜ (millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest) (millele viidatakse EMP lepingu XIII lisa punktis 18a ja mida on lepinguga kohandatud selle protokolli nr 1 alusel) Islandi Vabariigi siseriiklikus õiguses rakendamata jätmise kohta.
            
         
               —
            
            
               EFTA järelevalveamet väidab, et Island ei ole täitnud õigusakti artiklist 2 ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja õigusakti kohaldamiseks, ja/või jätnud EFTA järelevalveametile kõnealustest meetmetest teatamata.